అరాజకం

అరాజకం  (ఆంగ్లం: Anarchy) అంటే ఎటువంటి అధికారం, పాలకవర్గంలేని సామాజిక స్థితి. ఇది పరిపాలనా వ్యవస్థను ధిక్కరించే సంఘాలు, సమూహాలు, వ్యక్తులను కూడా సూచిస్తుంది. ఈ పదాన్ని మొదటగా 1539లో ఎటువంటి ప్రభుత్వం లేకపోవడం అనే అర్థంలో వాడారు. కానీ 1840లో పియరీ జోసెఫ్ ప్రౌధన్ What is Property? అనే పుస్తకంలో అరాజకం అనగా స్వచ్ఛంద సంఘాలు నాయకుడు లేకుండా పరిపాలనను సాగించెడి తత్వం అని తెలిపాడు.

ఆచరణాత్మక కోణంలో చూస్తే అరాజకం అనేది సాంప్రదాయిక ప్రభుత్వాన్ని వ్యతిరేకించటమే. ఒక దేశం లో కేంద్రీకృత నియమం, వ్యవస్థ లేకపోతే ఆ దేశాన్ని అరాజకంగా పరిగణించవచ్చును. అరాజక తత్త్వాన్ని నమ్మేవాళ్ళు ప్రభుత్వాల స్థానే స్వచ్చంద సంస్థలను పరిపాలన చేపట్టవలసిందిగా సూచిస్తారు.

వ్యుత్పత్తి 
పురాతన గ్రీకు పదం ἀναρχία (anarchia) నుండి ఈ పదం పుట్టినది. అన్ అనగా లేనిది. ఆర్కియా అనగా పరిపాలన/అధికారం.

మూలాలు 

రాజకీయం